**SAVIVALDYBĖS MATERIALIOJO TURTO NUOMOS SUTARTIS**

2019 m. liepos d. Nr. DS-

Rokiškis

Nuomotojas **Rokiškio rajono savivaldybė**, kodas 188772248, kurios registruota buveinė yra Respublikos g. 94, LT-42136 Rokiškis, pagal Lietuvos Respublikos įstatymus įsteigtas ir veikiantis juridinis asmuo, atstovaujama Rokiškio rajono savivaldybės administracijos direktoriaus Andriaus Burnicko, veikiančio pagal Rokiškio rajono savivaldybės tarybos 2019 m. liepos 26 d. sprendimą Nr. TS-... „Dėl pritarimo savivaldybės turto nuomos sutarčiai“,

ir Nuomininkas – **AB „Lietuvos radijo ir televizijos centras“**, kodas 120505210, kurio registruota buveinė yra Sausio 13-osios g. 10, LT-04347 Vilnius, atstovaujamas Technologijų departamento direktoriaus Egidijaus Ropės, veikiančio pagal 2019 m. gegužės 20 d. įgaliojimą Nr. 5A-264/2.6-10, vadovaudamiesi Rokiškio rajono savivaldybės administracijos direktoriaus 2019 m. liepos ... d. įsakymu Nr. AV-.. „Dėl savivaldybės materialiojo turto išnuomavimo“ sudaro šią savivaldybės turto nuomos sutartį (toliau – Sutartis). Toliau Sutartyje Nuomotojas ir Nuomininkas kiekvienas atskirai gali būti vadinami šalimi, o abu kartu – šalimis.

1. **SUTARTIES DALYKAS**

1.1. Nuomotojas įsipareigoja perduoti Nuomininkui savivaldybės materialųjį turtą (toliau – Turtas) – 2 kv. m ploto pastato (žymėjimas plane 1B2p, unikalus Nr. 7396-2011-7019) stogo, esančio adresu Stoties g. 4, Panemunėlio glž. st., Panemunėlio sen., Rokiškio r. sav., naudoti ir laikinai valdyti už nuomos mokestį, o Nuomininkas įsipareigoja priimti Turtą ir už jį mokėti nuomos mokestį.

1.2. Turtas skirtas Nuomininko interneto perdavimo įrangos eksploatavimui.

1. **NUOMOS TERMINAS**

2. Turto nuomos terminas nustatomas 10 (dešimt) metų nuo turto perdavimo ir priėmimo akto pasirašymo dienos.

1. **NUOMOS MOKESTIS**

3.1. Nuomininkas, už Turto nuomą įsipareigoja mokėti Nuomotojui nuompinigius 10 Eur už 1 m² per mėnesį.

3.2. Nuomininkas, be nuompinigių, kas mėnesį moka 10 Eur mokesčius už elektros energiją, komunalines paslaugas. Nuomininkas už kitas jam teikiamas paslaugas atsiskaito pagal atskirą susitarimą su Nuomotoju.

3.3. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.

3.4. Nuomininkas Nuomotojo pateiktą sąskaitą už komunalines paslaugas apmoka per 10 darbo dienų nuo sąskaitos gavimo.

3.5. Nuompinigiai ir mokesčiai už paslaugas pradedami skaičiuoti nuo turto perdavimo ir priėmimo akto pasirašymo dienos.

1. **ŠALIŲ TEISĖS IR PAREIGOS**

4.1. Nuomotojas įsipareigoja:

4.1.1. per 10 (dešimt) kalendorinių dienų nuo Sutarties pasirašymo perduoti Nuomininkui Sutarties 1.1. papunktyje nurodytą turtą pagal turto perdavimo ir priėmimo aktą;

4.1.2. pasibaigus Sutarties galiojimo terminui arba Sutartį nutraukus prieš terminą, priimti iš Nuomininko turtą.

4.2. Nuomotojas turi teisę Sutarties galiojimo laikotarpiu tikrinti išnuomotą Turtą.

4.3. Nuomininkas įsipareigoja:

4.3.1. per 15 (penkiolika) kalendorinių dienų nuo priėmimo ir perdavimo akto pasirašymo įregistruoti nuomos sutartį valstybės įmonėje Registrų centre;

4.3.2. per 10 (dešimt) kalendorinių dienų nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.3. laiku mokėti Sutartyje nustatytą nuomos mokestį ir kitas pagal Sutartį priklausančias įmokas ir mokesčius;

4.3.4. naudoti Turtą pagal paskirtį, nurodytą Sutarties 1.2 papunktyje, vadovautis nustatytais šios paskirties Turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti Turtą nuo sugadinimo, dingimo;

4.3.5. sudaryti Nuomotojui sąlygas tikrinti nuomojamo Turto būklę;

4.3.6. pasibaigus Sutarties galiojimo terminui arba Sutartį nutraukus prieš terminą, perduoti Turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; Nuomininkui neatlyginamos turto pagerinimo išlaidos, todėl Nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą.

4.4. Nuomininkas neturi teisės įkeisti Turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

4.5. Sutartis nesuteikia Nuomininkui teisės nuomojamo Turto adresu registruoti klientų ar kitų susijusių asmenų buveinių.

4.6. Nuomininkui draudžiama be rašytinio nuomotojo sutikimo subnuomoti Turtą arba kitaip leisti kitiems asmenims juo naudotis, atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

1. **ŠALIŲ ATSAKOMYBĖ**

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

5.2. Delspinigių sumokėjimas neatleidžia nuomininko nuo pagrindinės prievolės įvykdymo.

5.3. Už turto pabloginimą nuomininkas atsako Lietuvos Respublikos civiliniame kodekse nustatyta tvarka.

1. **SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**

6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis sudaryti naują turto nuomos sutartį papildomam terminui. Nuomotojas privalo užtikrinti, kad turto nuomos sutarties atnaujinimo atveju nuomos trukmė nebūtų ilgesnė kaip 10 metų.

6.3. visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.4. Ši Sutartis pasibaigia arba gali būti nutraukta:

6.4.1. pasibaigus nuomos terminui;

6.4.2. Sutarties šalių susitarimu;

6.4.3. kitais Lietuvos Respublikos civilinio kodekso nustatytais atvejais ir tvarka.

6.4.4. Lietuvos Respublikos civilinio kodekso nustatyta tvarka, kai išnuomoto turto reikia savivaldybės funkcijoms atlikti arba kai vykdomas šio turto privatizavimas.

6.5. apie numatomą nuomos sutarties nutraukimą prieš terminą turi įspėti viena šalis kitą šalį ne vėliau kaip prieš vieną mėnesį.

1. **BAIGIAMOSIOS NUOSTATOS**

7.1. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

7.2. Sutartis surašoma dviem egzemplioriais – po vieną kiekvienai Sutarties šaliai.

1. **SUTARTIES ŠALIŲ REKVIZITAI IR ADRESAI**

|  |  |
| --- | --- |
| **NUOMOTOJAS** | **NUOMININKAS** |
| Rokiškio rajono savivaldybė | AB „Lietuvos radijo ir televizijos centras“ |
| Respublikos g. 94, Rokiškis | Sausio 13-osios g. 10, LT-04347 Vilnius |
| Įmonės kodas 188772248 | Įmonės kodas 120505210 |
| A.s. Nr. LT95 7300 0100 0257 7091 | A. s. LT167044060001116280 |
| „Swedbank“, AB, kodas 73000 | AB SEB bankas |
| Tel. (8 458) 71 233, faks. (8 458) 71 420 | Tel. (8 5) 20 40 300, Faks. (8 5) 20 40 325 |
| El. paštas:  savivaldybe@post.rokiskis.lt | El. paštas info@telecentras.lt  |
| Administracijos direktorius | Technologijų departamento direktorius |
| Andrius Burnickas | Egidijus Ropė |
|  |  |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
|  A.V. |  A.V. |